**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – UAB Technologijų ir inovacijų centras.
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Paslaugų teikėjo ir Kliento dėl Pirkimo objekto.
   4. **Šalys** – Klientas ir Paslaugų teikėjas.
   5. **Sistema** – Automatizuotos elektros energijos apskaitos informacinė sistema „EMCOS“.
   6. **Aptarnavimo paslaugos –** Sistemos Priežiūros paslaugos ir Vystymo paslaugos.
   7. **Priežiūros paslaugos –** Sistemos priežiūros paslaugos, susidedančios iš Sistemos Palaikymo paslaugų ir Konsultavimo paslaugų.
   8. **Palaikymo paslaugos** **–** Sistemos darbo problemų/ sutrikimų nustatymas ir jų sprendimas.
   9. **Konsultavimo paslaugos –** Kliento atstovų konsultavimas visais su Sistemos panaudojimu, vystymu ir jos veikimu susijusiais klausimais.
   10. **Vystymo paslaugos** – Sistemos tobulinimo, keitimo paslaugos.
   11. **Kritinė problema \ Kritinis sutrikimas –** avarinis Sistemos darbo sutrikimas, kai Klientas negali savarankiškai atstatyti Sistemos dalinio ar pilno funkcionalumo.
   12. **Kliento darbo valandos:**
       1. **Jei pagal Techninės specifikacijos 5.3.1.2. p. Klientas pasirenka Paslaugų teikimo laiko kategoriją** 8x5, tokiu atveju Kliento darbo valandomis laikomas laikas: I-IV 7:30 – 16:30 val., V 7:30 – 15:15 val.
       2. **Jei pagal Techninės specifikacijos 5.3.1.2. p. Klientas pasirenka Paslaugų teikimo laiko kategoriją** 24x7, tokiu atveju Kliento darbo valandomis laikomas laikas: 24 valandos per parą 7 dienos per savaitę, įskaitant švenčių dienas, savaitgalius ir bet kurį kitą galimą nedarbo laiką.
   13. **Kritinis laikotarpis** - kiekvieno kalendorinio mėnesio periodai nuo 1 (pirmos) iki 3 (trečios) mėnesio dienos ir nuo 29 (dvidešimt devintos) iki paskutinės mėnesio kalendorinės dienos.
   14. **Nekritinis laikotarpis** -kiekvieno kalendorinio mėnesio periodas nuo 4 (ketvirtos) iki 28 (dvidešimt aštuntos) mėnesio dienos.
   15. **Reakcijos laikas –** laikas, per kurį Teikėjas po pranešimo gavimo atlieka preliminarią problemos analizę, nustato klaidos prioritetą, taip pat priskiria konsultantą, kuris toliau dirbs su atsiradusia klaida ar poreikiu.
   16. **Sistemos naudotojas** - įmonės darbuotojas, kuris jungiasi prie sistemos ir dirba su ja.
   17. **Užsakymas** – Kliento Paslaugų teikėjui teikiamas užsakymas dėl Paslaugų teikimo ir Prekių tiekimo (jei tokios tiekiamos pagal Sutartį). Visi Šalių pranešimai ir Užsakymai siunčiami Sutarties SD Priede Nr. 1 nurodytais Šalių kontaktais ir laikomi gautais po 24 (dvidešimt keturių) valandų nuo jų išsiuntimo elektroniniu paštu arba po 5 (penkių) kalendorinių dienų, jei siunčiami Šalies registruotu paštu arba laikomi gautais įteikimo momentu, jei įteikiami tiesiogiai.
2. **PIRKIMO OBJEKTAS**

Automatizuotos elektros energijos apskaitos informacinė sistema „EMCOS“ aptarnavimo paslaugos.

1. **PIRKIMO OBJEKTO APIMTYS**
   1. Aptarnavimo paslaugas sudaro:
   2. Priežiūros paslaugos:
      1. ne daugiau kaip 36 mėn.
      2. preliminarus kiekis 1500 darbo val.
   3. Vystymo paslaugos – preliminarus kiekis 6 000 darbo valandų.
2. **SUTARTINIŲ ĮSIPAREIGOJIMŲ VYKDYMO VIETA**
   1. Paslaugų teikėjas teikia Paslaugas naudodamas savo ir Kliento IT infrastruktūrą.
   2. Paslaugų rezultatai turi būti siunčiami Klientui priemonėmis nurodytomis sutartyje.
   3. Šalims raštu susitarus, Paslaugoms suteikti Paslaugų teikėjui gali būti suteiktos nuotolinio prisijungimo prie Sistemos (vystymo, testavimo ir (ar) gamybinės aplinkos) galimybės.
3. **REIKALAVIMAI PIRKIMO OBJEKTUI**
   1. **Esamos situacijos aprašymas**
      1. Energijos apskaitos sistema EMCOS skirta automatizuoti energijos skaitiklių rodmenų nuskaitymo procesą objektuose, surenkant duomenis į bendrą duomenų centrą, kuriame duomenys kaupiami, analizuojami, pateikiami finansiniams atsiskaitymams. Sistema yra integruota su tinklo eksploatavimo ir valdymo informacine sistema TEVIS, nepriklausomų Paslaugų teikėju portalu NT portalas, elektros duomenų portalu, automatizuotomis duomenų nuskaitymo programomis, elektros srautų informacinėmis sistemomis.

Sistema yra sukurta licencijuotos programinės įrangos pagrindu.

* 1. **Pirkimo objekto aprašymas**
     1. **Sistemos Aptarnavimo paslaugas sudaro:**
        1. **Priežiūros paslaugos, kurias sudaro:** 
           1. **Sistemos Palaikymo paslaugos:**

Palaikymo paslaugas sudaro techninių Sistemos darbo problemų nustatymas ir sprendimas.

* + - * 1. **Sistemos Konsultavimo paslaugos:**

Paslaugų teikėjas įsipareigoja konsultuoti Kliento atstovus visais su Sistemos panaudojimu, vystymu ir jos veikimu susijusiais klausimais.

* + - 1. **Vystymo paslaugas sudaro:**
         1. Išsami problemų/sutrikimų analizė. Paslaugų teikėjo atliekami darbai, kai prižiūrimos Sistemos problemos/sutrikimo negalima išspręsti be detalios programinio kodo ir duomenų analizės;
         2. Projektavimo, programavimo ir konfigūravimo darbai. Sistemos pakeitimų kūrimo ir konfigūravimo darbai reikalingi sudėtingos problemos/sutrikimo pašalinimui atlikus išsamią problemos/sutrikimo analizę;
         3. Duomenų tvarkymas. Didelės apimties duomenų tvarkymo darbai reikalingi sudėtingos problemos/sutrikimo pašalinimui atlikus išsamią problemos/sutrikimo analizę arba, kai darbų poreikis buvo sąlygotas Sistemos vartotojų klaidų;
         4. Diegimo paslaugos – Vystymo paslaugų užsakymo dokumento apimtyje modifikuotos Sistemos programinės įrangos ir jos pakeitimų (atnaujinimų) diegimo paketo paruošimas bei pateikimas, esant poreikiui – diegimas nurodytose aplinkose.
         5. Mokymai. Sistemos vartotojų ir administratorių mokymai darbo vietoje arba per nuotolinio ryšio priemones.
  1. **Paslaugų teikimo tvarka ir terminai**:
     1. **Priežiūros paslaugų teikimo tvarka ir terminai:**
        1. Priežiūros paslaugos teikiamos nuolat Priežiūros paslaugų teikimo laikotarpiu (kai Priežiūros paslaugos teikiamos nuolat, Paslaugų priėmimo – perdavimo aktas kas mėnesį nėra pasirašomas, o Paslaugų teikimo ir mėnesinio mokesčio skaičiavimas prasideda Sutarties įsigaliojimo dieną). Nuolat teikiamos Priežiūros paslaugos apmokamos pagal Paslaugų teikėjo kiekvieną mėnesį iki 5 dienos pateiktą sąskaitą už praėjusį mėnesį suteiktas Priežiūros paslaugas, mokamas abonentinis fiksuotas mėnesinis mokestis.
        2. Priežiūros paslaugos, teikiamos numatomu laiku, kuris nurodytas žemiau esančioje lentelėje:

|  |  |
| --- | --- |
| Priežiūros paslaugos laikas | Priežiūros paslaugos laiko kategorija\* |
| I-IV: 7:30 – 16:30,  V 7:30-15:15 | 8x5 |
| I-VII 0:00 – 24:00 | 24x7 |

\*Klientas turi teisę rinktis bet kurią iš Priežiūros paslaugų laiko kategorijų ir keisti visą Sutarties laikotarpį, prieš 30 kalendorinių dienų informavus raštu ar/ir elektroniniu paštu Paslaugų teikėją apie Priežiūros paslaugų laiko kategorijos keitimą arba trumpesnį terminą, jei trumpesniam informavimui terminui neprieštarauja Paslaugų teikėjas.

* + - 1. Šalių rašytiniu susitarimu, Sistemos Priežiūros paslaugos gali būti atliekamos Kliento nedarbo metu, apmokant pagal faktiškai sugaištą laiką, kurį fiksuoją Paslaugų teikėjas suteikęs paslaugas. Kiekvieną kartą po paslaugų suteikimo, surašomas suteiktų paslaugų priėmimo–perdavimo aktas, kuriame pateikiamas suteiktų paslaugų sąrašas, trukmė ir suma (gaunama paslaugoms atlikti sugaištą laiką dauginant iš Priežiūros paslaugų valandinio įkainio).
      2. Klientas Paslaugų teikimo laikotarpiu turi teisę sustabdyti Priežiūros paslaugų teikimą ir nemokėti už tokį sustabdymo laikotarpį. Apie Priežiūros paslaugų sustabdymą Paslaugų teikėjas turi būti informuojamas ne vėliau kaip prieš 1 (vieną) mėnesį raštu ar/ir elektroniniu paštu, tai patvirtinant raštišku šalių susitarimu (raštą rengia Klientas). Apie Priežiūros paslaugų teikimo atnaujinimą Klientas Paslaugų teikėją informuoja prieš 1 (vieną) mėnesį ar trumpesnį terminą (jei Paslaugų teikėjas sutinka) raštu ar/ir elektroniniu paštu, tai patvirtinant raštišku Šalių susitarimu (raštą rengia Klientas).
      3. Klientas, sustabdęs Priežiūros paslaugų teikimą, gali užsakyti Priežiūros paslaugas atskirais Užsakymais, kuriuose nurodomi šių paslaugų suteikimo terminai ir apimtys. Tokiu atveju Paslaugų teikėjui apmokama už faktiškai sugaištą laiką pagal Priežiūros paslaugų valandinį įkainį, pasirašant Priežiūros paslaugų priėmimo-perdavimo aktą, kuriame nurodoma, kokios paslaugos buvo suteiktos.
      4. Sistemos Palaikymo paslaugų teikimo tvarka ir terminai:
         1. Sistemos Palaikymo paslaugos yra teikiamos pagal Kliento pranešimus apie technines Sistemos darbo problemas/sutrikimus;
         2. Pranešimus apie technines Sistemos darbo problemas/sutrikimus Kliento įgalioti atstovai pateikia Paslaugų teikėjui raštu, el. paštu, faksu ar kita rašytine Paslaugų teikėjo pasiūlyta forma.
         3. Reakcijos į Sistemos darbo problemas terminas: kritiniu laikotarpiu arba tuo atveju, kai problema neleidžia atlikti esamų Sistemos funkcijų daugiau nei 5% Sistemos naudotojų – 1 (viena) Kliento darbo valanda nuo pranešimo iš Kliento gavimo, o nekritiniu laikotarpiu 2 (dvi) Kliento darbo valandos nuo pranešimo iš Kliento gavimo. Reakcijos į Sistemos darbo sutrikimus terminas suprantamas kaip laiko tarpsnis nuo pranešimo registravimo raštu (telefonu, el. paštu, faksu ar kita rašytine Paslaugu teikėjo pasiūlyta forma) iki jo sprendimo pradžios;
         4. Sistemos darbo sutrikimai turi būti pilnai pašalinti:

Kritiniu laikotarpiu arba tuo atveju, kai problema neleidžia atlikti esamu Sistemos funkcijų daugiau nei 5% Sistemos naudotojų per 8 (aštuonias) Kliento darbo valandas, skaičiuojamas nuo reakcijos laiko pabaigos. ~~(t.y. realiai Sistemos darbo sutrikimai turi būti pilnai pašalinti Kritiniu laikotarpiu arba tuo atveju, kai problema neleidžia atlikti esamų Sistemos funkcijų daugiau nei 5% Sistemos naudotojų per 6 (šešias) Kliento darbo valandas, skaičiuojamas nuo pranešimo iš Kliento gavimo;)~~

Nekritiniu laikotarpiu Sistemos darbo sutrikimai turi būti pilnai pašalinti per 2 (dvi) Kliento darbo dienas, skaičiuojamas nuo reakcijos laiko pabaigos.

* + - * 1. Terminas Sistemos darbo sutrikimui pašalinti sustabdomas, kai Paslaugų teikėjas raštu informuoja Klientą apie sutikimo pašalinimą. Jei Klientas nustato, kad sutrikimas nepašalintas ar pašalintas ne visa apimtimi, jis nedelsiant informuoja Paslaugų teikėją raštu (el. paštu arba per šalių sutartą sistemą) ir sutrikimo šalinimo termino skaičiavimas atnaujinamas, terminas skaičiuojamas ne iš naujo, o nuo to laiko, kada jis buvo sustabdytas (pvz. jei Paslaugų teikėjas kreipėsi į Klientą dėl sutrikimo pašalinimo po 3 valandų, tai atnaujinus skaičiavimą, terminas skaičiuosis nuo trijų valandų ir toliau). Sistemos darbo problema/sutrikimas laikomas pašalintu, kai Kliento įgaliotas atstovas raštiškai patvirtina, kad Sistemos darbo problemos/ sutrikimo nėra;
        2. Jei Sistemos darbo sutrikimams pašalinti reikia pateikti programinio kodo pakeitimus, su programinio kodo pakeitimais būtina pateikti 5.4.1.4.3. – 5.4.1.4.5 punktuose nurodytus dokumentus.
      1. Konsultavimo paslaugų teikimo tvarka ir terminai:
         1. Priklausomai nuo to, kokiu būdu Klientas pateikia paklausimą, Paslaugų teikėjas konsultavimo paslaugas suteikia atitinkamai telefonu, el. paštu ar faksu ar kita Paslaugų teikėjo pasiūlyta forma;
         2. Pasirašius Sutartį Klientas paskirs ne daugiau kaip 3 (tris) atsakingus asmenis, kurie turės teisę pateikti Paslaugų teikėjui paklausimus;
         3. Paslaugos teikėjo reakcija į paklausimą - ne ilgiau kaip 4 (keturios) Kliento darbo valandos. Reakcijos į paklausimą terminas suprantamas kaip laiko tarpsnis nuo paklausimo iš Kliento gavimo iki paklausimo nagrinėjimo pradžios. Tai laikas, per kurį Teikėjas po pranešimo gavimo atlieka preliminarią problemos analizę, nustato klaidos prioritetą, taip pat priskiria konsultantą, kuris toliau dirbs su atsiradusia klaida ar poreikiu.
         4. Konsultavimo paslaugos turi būti suteiktos iš karto. Jeigu Paslaugų teikėjas negali suteikti tinkamos konsultacijos iš karto, tai Paslaugų teikėjas turi pateikti atsakymus į neatsakytus paklausimus ne vėliau kaip per 8 (aštuonias) Kliento darbo valandas, skaičiuojamas nuo Kliento paklausimo pateikimo.
         5. Į Konsultavimo paslaugų teikimo terminą neįskaičiuojamas laikas, kurio metu laukiama papildomos ar patikslintos informacijos iš Kliento, be kurios pagrįstai nėra įmanomas kokybiško atsakymo į konsultaciją pateikimas.
         6. Konsultavimo paslaugų poreikis gali kilti dėl:

infrastruktūrinių klausimų: serverių konfigūracija, teisių nustatymas, kiti administravimo veiksmai;

Sistemos sutrikimų, kuomet Klientas konsultuojamas apie duomenų teikimo kelią (kokie duomenys iš kokios sistemos gaunami ir kokiai sistemai perduodami), atliekama techninių log‘ų analizė;

Sistemos planuojamų pakeitimų apimtys ir rekomendacijos dėl Kliento numatytų Sistemos tobulinimo veiksmų efektyvumo: Sistemos vystymo perspektyvos, funkcijų keitimo galimybės ir ryšių pažeidžiamumas, tikėtini keitimo/vystymo realizavimo laikai, vystymo/keitimo galimybių įvertinimai ir pan

* + - * 1. Klientas, sustabdęs Priežiūros paslaugų teikimą, gali užsakyti Konsultavimo paslaugas atskirais Užsakymais, kuriuose nurodomi šių paslaugų suteikimo terminai ir apimtys. Tokiu atveju Paslaugų teikėjui apmokama už faktiškai sugaištą laiką pagal Priežiūros paslaugų valandinį įkainį, pasirašant Priežiūros paslaugų priėmimo-perdavimo aktą, kuriame nurodoma, kokios paslaugos buvo suteiktos.
        2. Paslaugų teikėjo pagal Kliento pranešimus ir paklausimus per kalendorinį mėnesį laiku ir tinkamai suteiktos Palaikymo ir Konsultavimo paslaugos perduodamos Klientui, šalims pasirašant suteiktų Paslaugų perdavimo-priėmimo aktą. Suteiktų Priežiūros paslaugų perdavimo-priėmimo aktas išrašomas vieną kartą per mėnesį ir pateikiamas Klientui ne vėliau kaip iki paskutinės to mėnesio, per kurį buvo suteiktos Priežiūros paslaugos, darbo dienos. Priežiūros paslaugų perdavimo-priėmimo aktą išrašo Paslaugų teikėjas.
    1. **Vystymo paslaugų teikimo tvarka ir terminai:**
       1. Vystymo paslaugos teikiamos tik pagal atskirus Kliento Paslaugų teikėjui pateiktus Užsakymus Sutarties galiojimo metu. Kliento patvirtintus ir Paslaugų teikėjui pateikus aprašytus reikalavimus, Paslaugų teikėjas turi pateikti aprašytų reikalavimų vertinimą ne ilgiau negu per 8 (aštuonių) darbo dienų laikotarpį. Vertinime darbų detalizavimo (išskaidymo) žingsniai neturi viršyti 16 darbo valandų nebent atskirais atvejais su Klientu būtų suderinti konkrečiam vertinimui kitokia žingsnių trukmė valandomis.
       2. Užsakymus Klientas pateikia raštu (el. paštu, faksu ar kita rašytine Paslaugų teikėjo pasiūlyta forma). Vystymo paslaugų suteikimo terminai, apimtys yra iš anksto raštu suderinami ir patvirtinami Užsakyme. Užsakymą pasirašo abi Šalys. Užsakyme yra nurodomi atliekamos paslaugos, reikalingos darbo valandos ir terminai.
       3. Užsakymus Klientas Paslaugų teikėjui gali pateikti visą Sutarties galiojimo laikotarpį. Užsakymų skaičius neribojamas.
       4. Vystymo paslaugų suteikimo terminai, apimtys ir sąmata, šalių atsakomybė už atskirus veiksmus, sprendimus ar pateikiamą informaciją bei resursus (Paslaugų teikėjo atsakomybė Kliento atžvilgiu bet kokiu atveju negali būti blogesnė nei nustatyta šiame dokumente) yra iš anksto raštu suderinami ir patvirtinami Užsakyme, kurį pasirašo abi Šalys po Užsakymo pateikimo. Už apimtis (darbo valandų kiekį), kurios nebuvo suderintos (t.y. kurios nebuvo nurodytos Užsakyme) Klientas neapmoka;
       5. Paslaugų teikėjas įsipareigoja per Užsakyme Kliento nurodytą terminą pateikti Vystymo paslaugų Užsakymo reikalavimų sprendimo detalų aprašymą;
       6. Paslaugų teikėjas vykdydamas Kliento Užsakymą, įsipareigoja, atlikus vertinimą, kartu pateikti užsakytų naujų Vystymo paslaugų architektūrinius sprendimus ir aprašymą, kuriame turi būti aprašytos funkcionalumo priklausomybės nuo kitų funkcionalumų, užsakytų Vystymo paslaugų sąsajos su kitomis Kliento turimomis sistemomis.
       7. Paslaugų teikėjas testavimo aplinkoje turi atlikti suteiktų Vystymo paslaugų rezultatų testavimą ir pateikti testavimo rezultatų ataskaitą. Paslaugų teikėjas turi atlikti suteiktų Vystymo paslaugų rezultatų testavimus: funkcinis testavimas, integracinis testavimas, regresinis testavimas, sistemos testavimas, priėmimo testavimas, našumo testavimas, saugumo testavimas. Sistemoje Vystymo diegimai turi būti atliekami testavimo aplinkoje, siekiant patikrinti Vystymo paslaugų rezultatų funkcionalumą ir suderinamumą su esamais Sistemos moduliais ir jų funkcionalumais bei pateikti tai patvirtinančius dokumentus (dėl formos ir turinio šalys susitaria testavimo metu, atsižvelgiant į vystymo paslaugų specifiką). Testavimo metu pastebėtos klaidos turi būti registruojamos ir jų taisymas valdomas Kliento nurodytoje sistemoje.
       8. Paslaugų teikėjas turi pateikti išsamias instrukcijas, kaip teisingai įdiegti/išdiegti į/iš Sistemos testavimo aplinką ir/ar sukonfigūruoti Sistemos tobulinimą/keitimą/vystymą gamybinėje aplinkoje.
       9. Diegimo/išdiegimo instrukcijoje Paslaugų teikėjas privalo:
          1. pateikti diegimo/išdiegimo kodų rinkinius;
          2. aprašyti diegimo darbus (žingsnius);
          3. aprašyti kiekvieno žingsnio diegimo trukmes;
          4. pateikti rekomendacijas dėl naudotojų darbo diegimo metu.
          5. pateikti diegimo į gamybinę aplinką patikros planą.
       10. Kartu su diegimo instrukcija Paslaugų teikėjas turi pateikti atnaujintą naudotojo vadovą, kuriame turi būti pateikta:
           1. keitimo/automatizuojamos funkcijos aprašymas;
           2. veiklos arba automatizuojamos funkcijos diagrama;
           3. informacija, kokie veiksmai turi būti atlikti prieš pradedant vykdyti funkciją;
           4. informacija, kaip pradėti (pvz.: nurodyti meniu kelią) vykdyti automatizuojamą funkciją;
           5. informacija, kaip atlikti (pvz.: kokius laukus užpildyti, nurodyti tų laukų paskirtį ir prasmę) automatizuojamą funkciją;
           6. informacija, kokie tolimesni veiksmai turi būti atlikti, kad pabaigti funkcijos/užduoties procesą.
       11. Naujai įkeltas funkcionalumas į Sistemos gamybinę aplinką neturi sutrikdyti kitų Sistemos modulių ir juose esančių funkcijų darbo. Jeigu naujai į gamybinę aplinką įkeltas funkcionalumas sutrikdo Sistemos modulių ir juose esančių funkcijų darbą, laikoma, kad įkeltas funkcionalumas atliktas nekokybiškai.
       12. Pagal kiekvieną Kliento pateiktą Užsakymą laiku ir tinkamai suteiktos Vystymo paslaugos yra perduodamos Klientui Šalims pasirašant suteiktų Vystymo paslaugų perdavimo-priėmimo aktą.
       13. Vystymo paslaugų, nurodytų šios Techninės specifikacijos 5.2.1.2.1-5.2.1.2.4. punkte, perdavimo - priėmimo aktą Klientas pasirašo, kai:
           1. gamybinėje Sistemos aplinkoje galima įvykdyti veiklos procesus Vystymo paslaugų Užsakyme apibrėžta funkcionalumo apimtimi, nėra likusių Kliento nurodytų ir neištaisytų klaidų, o naujai į gamybinę aplinką įkeltas funkcionalumas veikia kokybiškai;
           2. yra atlikta suteiktų Vystymo paslaugų bandomoji eksploatacija, kurios ilgis numatomas Užsakyme.
       14. Tais atvejais, kai neįvyksta suteiktų Vystymo paslaugų diegimas į gamybinę aplinką ar (ir) bandomoji eksploatacija ne dėl Paslaugų teikėjo suteiktų Paslaugų netinkamos kokybės ir (ar) kaltės ir užtrunka ilgiau nei 1 (vieną) mėnesį nuo Techninės specifikacijos 5.3.2.7.-5.3.2.9. tinkamo įvykdymo iš Paslaugų teikėjo pusės, Paslaugų teikėjas turi teisę reikalauti, kad Šalys dėl šių Vystymo paslaugų pasirašytų perdavimo-priėmimo aktą. Siekiant išvengti abejonių, tokiais atvejais numatytas 12 mėnesių Vystymo paslaugų garantinis terminas pradedamas skaičiuoti nuo 5.3.2.13.1. ir 5.3.2.13.2. punkto tinkamo įgyvendinimo, Vystymo paslaugų akte nurodant garantijos termino pradžios terminą ir informuojant Paslaugų teikėją apie tai raštu, jei Paslaugų teikėjas neturi atitinkamų duomenų ar informacijos. Jei suteiktų Vystymo paslaugų perdavimo-priėmimo metu Klientas negali pilnai patikrinti suteiktų Vystymo paslaugų atitikimo Sutartyje nustatytiems reikalavimams, tai Vystymo paslaugų perdavimo-priėmimo akto pasirašymas jokiu būdu neapriboja Kliento teisės po Vystymo paslaugų perdavimo-priėmimo akto pasirašymo reikšti Paslaugų teikėjui pretenzijas dėl Vystymo paslaugų neatitikimo Sutartyje nustatytiems reikalavimams/trūkumams.
       15. Vystymo paslaugų perdavimo-priėmimo aktas surašomas dviem vienodą teisinę galią turinčiais egzemplioriais, po vieną egzempliorių kiekvienai Šaliai.
       16. Paslaugų teikėjas, suteikęs Sutartyje nustatytų reikalavimų neatitinkančias Vystymo paslaugas, įsipareigoja tokius neatitikimus/trūkumus ištaisyti savo sąskaita ne vėliau kaip per 1 (vieną) darbo dieną nuo Kliento raštiško pranešimo apie Sutartyje nustatytų reikalavimų neatitinkančias Vystymo paslaugas išsiuntimo dienos Terminas Vystymo paslaugų rezultato trūkumams šalinti Šalių susitarimu gali būti pratęstas, jei nesibaigus nurodytam trūkumų šalinimo terminui, Paslaugų teikėjas pateikia Klientui argumentuotą prašymą, kuriame pagrindžiama, jog trūkumams ar/ir gedimui pašalinti būtinas ilgesnis terminas dėl sudėtingo techninio sprendimo, kai tokie trūkumai ar/ir gedimai atsirado ne dėl Paslaugų teikėjo aplaidaus Sutarties vykdymo.
       17. Paslaugų teikėjas įsipareigoja sugeneruoti Klientui sukurtus išeities kodus (source code) ir įkelti į Kliento išeities kodų bei dokumentacijos saugyklą GITLAB. Paslaugų teikėjas taip pat įsipareigoja šiuos išeities kodus (source code) pastoviai atnaujinti po atliktų Sistemos tobulinimų, keitimų.
       18. Numatoma, kad naujo funkcionalumo atnaujinimai ir (ar) pataisymai į Kliento testavimo aplinką gali būti keliami ne daugiau kaip 2 kartus. Jeigu į testavimo aplinką įkeltas funkcionalumas buvo įkeltas daugiau kaip 2 kartus dėl Paslaugų teikėjo neišspręstų/paliktų klaidų, laikoma, kad įkeltas funkcionalumas atliktas nekokybiškai ir mokama Sutarties SD nurodyta bauda. Naujai sukurtas funkcionalumas įkeltas į Sistemos gamybinę aplinką neturi sutrikdyti kitų Sistemoje esančių funkcijų darbo. Jeigu naujai sukurtas ir į gamybinę aplinką įkeltas funkcionalumas sutrikdo Sistemoje esančių funkcijų darbą, laikoma, kad įkeltas funkcionalumas atliktas nekokybiškai. Paslaugų teikėjas šios Techninės specifikacijos suteiktoms Vystymo paslaugoms suteikia ne trumpesnę kaip 12 (dvylikos) mėnesių garantiją. Garantijos terminas skaičiuojamas nuo suteiktų Paslaugų perdavimo-priėmimo akto pasirašymo dienos.
       19. Garantiniu laikotarpiu Paslaugų teikėjas, suteikęs Sutartyje nustatytų reikalavimų neatitinkančias Vystymo paslaugas, įsipareigoja tokius neatitikimus/trūkumus ištaisyti savo sąskaita nė vėliau kaip per 2 (dvi) darbo dienas nuo Kliento raštiško pranešimo (el. paštu, faksu ar kita rašytine Paslaugų teikėjo pasiūlyta forma) apie nustatytų reikalavimų neatitinkančias Vystymo paslaugas išsiuntimo dienos arba pateikti laikiną sprendimą neatitikimams/trūkumams ištaisyti.
  1. **Sutarties vykdymo metu pateikiama dokumentacija**

* + 1. Vystymo paslaugų teikimo metu pateikiama dokumentacija:
       1. Paslaugų teikėjas privalo pateikti Vystymo paslaugų vertinimą pagal Kliento pateiktą excel formato formą (Priedas Nr. 1), kurioje turi būti nurodyta:
          1. Vystymo paslaugų trumpas aprašymas;
          2. Vystymo paslaugų rizikos;
          3. Vystymo paslaugų kaina;
          4. Vystymo paslaugų terminai.
       2. Užsakant Vystymo paslaugas Paslaugų teikėjas privalo pateikti Vystymo paslaugų Užsakymą pagal su Kliento suderintą formą (pridedama), kurioje turi būti nurodyta:
          1. Vystymo paslaugų kaina (detalizuota 16 valandų lygyje, jei toks detalizavimas vertinant darbus yra galimas);
          2. Vystymo paslaugų terminai.
       3. Paslaugų teikėjas privalo pateikti Vystymo paslaugų rezultato testavimo ataskaitą pagal su Kliento suderintą formą, kurioje turi būti nurodyta:
          1. testuojamas objektas (pagal reikalavimus);
          2. atlikti veiksmai ir pateikti testuojami duomenys;
          3. laukiamas rezultatas;
          4. gautas rezultatas;
          5. išvados ir rekomendacijos.
       4. Kartu su Vystymo paslaugų perdavimo - priėmimo aktu Paslaugų teikėjas privalo pateikti Paslaugų, nurodytų šios Techninės specifikacijos 5.2.1.2.1-5.2.1.2.4.punktuose, pilną dokumentaciją:
          1. suderintus pakeitimų analizės protokolus;
          2. pakeitimų techninę specifikaciją;
          3. suprogramuotų dalių išeities tekstus;
          4. suprogramuotų dalių vykdymo kodus;
          5. diegimo/konfigūravimo instrukcijas;
          6. testavimo rezultatus suderintoje dokumento formoje;
          7. atnaujintą naudotojo vadovą;
          8. atnaujintą administravimo vadovą (jei buvo pakeitimų).
    2. Visus Techninės specifikacijos 5.4.1.4 punkte nurodytus dokumentus Paslaugų teikėjas privalo pateikti Klientui lietuvių kalba elektroninėje laikmenoje, o Klientui pareikalavus, dokumentai turi būti atspausdinti ir pateikti su parašais 2 egzemplioriais.
    3. Klientui sukurtus išeities kodus bei dokumentaciją Paslaugų teikėjas turi įkelti į Kliento išeities kodų bei dokumentacijos saugyklą GITLAB.